section_heading: Povijest
paragraph_text: Poslije Prvog svjetskog rata, s raspadom Austro-Ugarske, dolazi do podjele tadašnje županije Sopron po etničkoj osnovi. Veći zapadni dio, gdje je prevladavalo stanovništvo njemačkog materinskog jezika, današnje Gradišće, a tada njemačka zapadna Ugarska (Deutsch-Westungarn), ujedinjuje se 1921. godine s Austrijom. Osniva se deveta austrijska savezna država Gradišće, a Željezno postaje glavni grad nove savezne države.